HWƆƆMI MƆ—NƆ́ NƐ A MAA KASE December 2017
Munyuhi nɛ a maa kase kɛ je January 29 kɛ ya si February 25, 2018.
Kɛ wa ma plɛ kɛ ná nɔ mi mami kaa a ma tle ni gbogboe ɔmɛ si hwɔɔ se ha kɛɛ?
Mɛni he je nɛ gbogboehi a si tlemi ɔ ji tsɔɔmi ko nɛ e he hia Kristofohi wawɛɛ ɔ?
Anɛ o kane Hwɔɔmi Mɔ slɔɔtohi nɛ ba lingmi nɛ ɔ lo? Moo hyɛ kaa sane bimihi enyɛmɛ o ma nyɛ ma ha heto.
Ngɛ blema Israel ɔ, anɛ bitɛte blɔ nya kɛ Mesia a ngɛ tsakpa ko lo?
Anɛ Kristofohi ma nyɛ ma de ke IUD nɛ a kɛ tsiɔ fɔmi nya a kɛ Ngmami ɔ kɔ lo?
Ke jokuɛwi komɛ suɔ kaa a maa jɔɔ a he nɔ ha Mawu nɛ a baptisi mɛ ɔ, a fɔli ɔmɛ yeɔ gbeye ha mɛ. Mɛni a ma nyɛ maa pee kɛ ye bua a bimɛ ɔmɛ konɛ a wa kɛ su yi wami hemi he?
Baptisimi ji nɔ́ ko nɛ hɛdɔ ngɛ he, se e sɛ nɛ nɔ ko nɛ e ye gbeye kaa e ma ha nɛ a baptisi lɛ.
LIFE STORY
Felix Fajardo ye jeha 16 pɛ nɛ e mwɔ e yi mi kpɔ kaa e maa pee Kristo kaselɔ. Jeha 70 be, se e pia we e he kaa e ya he fɛɛ he nɛ Nyɔmtsɛ ɔ tsɔɔ lɛ kaa e ya.
Munyu nɛ ɔmɛ nɛ a to nya a maa ye bua mo konɛ ke o ngɛ munyu ko hlae ngɛ jeha 2017 Hwɔɔmi Mɔ ɔ mi ɔ, eko ye ha mo.